Hillar Teder

Hillar Teder (sündinud 10. septembril 1962), Eesti ettevõtja, kaubandus- ja kinnisvarategelane. Hillar Tederit on kriminaalkorras karistatud mõjuvõimuga kauplemise eest. Ta on Londoni börsi alternatiivnimekirjas noteeritud kinnisvaraettevõtte Arricano Real Estate Plc üks omanikke. See ettevõte on üks suuremaid arendajaid ja kaubanduskeskuste võrguoperaatoreid Ukrainas. Ta on lõpetanud 1980. aastal Tallinna 2. Keskkooli ja 1986. aastal Tallinna Polütehnilise Instituudi mehaanikainsenerina. Ettevõttel Arricano Real Estate Plc on osalus Tallinna kesklinnas Admiraliteedi basseini ääres toimuvas suures kinnisvaraarenduses koondnimega Porto Franco. Alates 2006. aastast tegeleb ta kinnisvara arendamisega Ukrainas. Hillar Teder on Arricano Real Estate Plc, mis on üks Ukraina juhtivaid börsiettevõtteid ehituse ja ärikinnisvara haldamise alal, suurim aktsionär. Ukrainas käib tal alates 2013. aastast ärivaidlus Kiievi ühe suurema, 67 000 ruutmeetri suuruse kaubanduskeskuse Sky Malli omanikfirmade Arricano Grupp ja Panorama Grupp ning Tederi ja Andrei Adamovsky ning veel mitme ettevõtte osalusel. 1995. aastal oli ta Venemaa juhtiva mahlatootja Multon kaasasutaja, ettevõte müüdi Coca-Colale 2005. aastal. 1998. aastal asutatud Eesti ettevõtte AS Ühendatud Kapitali põhilisteks tegevusaladeks oli investeerimistegevus ning lühi- ja pikaajaliste finantsinvesteeringute haldamine. Grupi ettevõtted tegutsesid Eestis, Venemaal, Ukrainas ja Leedus. 2000. aastal oli ta Vene hüpermarketite operaatori ja kinnisvaraarendusettevõtte O’Key Group SA kaasasutaja. Tederi juhitav ettevõte Ekspert Kapital OÜ rajas 1997. aastal Tallinnas Rocca al Mare kaubanduskeskuse (32 000 m2), mis 2005. aastal müüdi Soome ettevõttele Citycon. Aprillis 2007 müüsid Teder, Merko (Merko tütarettevõte E.L.L Kinnisvara) ja Jüri Käo maha Sikupilli kaubanduskeskuse. 2015. aasta septembris esitas kaitsepolitsei Hillar Tederile kahtlustuse seoses Tallinna linnapea Edgar Savisaare altkäemaksuvõtu kahtlustusega. Teder sai antud kaasuses ka süüdistuse. Menetlus lõpetati oportuniteediga pärast seda, kui Hillar Teder oli tunnistanud Keskerakonna ebaseaduslikku rahastamist. Hillar Teder pidi maksma riigi tuludesse 200 000 eurot. 12. jaanuaril 2021 pidasid kaitsepolitsei töötajad Porto Franco kinnisvaraarendusega seotud võimalikes korruptsioonikuritegudes kahtlustatavatena teiste seas kinni suurettevõtja Hillar Tederi. Kahtlustuse järgi leppis Hillar Teder Mihhail Korbiga kokku, et annetab Eesti Keskerakonnale enne kohalike omavalitsuse valimisi kokku kuni miljon eurot. Tallinna Ringkonnakohtu 18. märtsi otsuse alusel soovis Teder, et Mihhail Korb kasutaks oma mõjuvõimu Tallinna linnapeaga kontakti loomisel. Hillar Tederi soov oli saada Porto Franco kinnistule võimalikult kiiresti servituudileping ning selleks vajalik hind. Vastutasuks andis Teder Keskerakonnale altkäemaksu. Riigiprokuratuur esitas 1. aprillil 2022 Hillar Tederile, Kersti Krachtile ja veel kahele inimesele, kahtlustuses nimetatud korruptsioonikuritegudes süüdistuse ja saatis kriminaalasja kohtusse. Hillar Tederile esitati süüdistus suures ulatuses altkäemaksu lubamises. 18. oktoobril 2023 mõistis Harju Maakohus Hillar Tederi mõjuvõimuga kauplemises õigeks. 18. märtsil 2024 tühistas Tallinna Ringkonnakohus 18. oktoobri Harju Maakohtu otsuse ja mõistis Hillar Tederi altkäemaksu andmises ja mõjuvõimuga kauplemises süüdi. Hillar Teder on viimase kaheksa aasta jooksul annetanud neljale erakonnale kokku 1 259 000 eurot. Sellest 2020. aastal annetas ta 240 000 eurot, millest 120 000 sai Eesti Keskerakond. 2010 Äripäeva aasta ärimees Äripäeva rikaste edetabel (hinnatakse ettevõtte majandusaasta tulemusi): 2011 – Äripäeva Rikaste TOP 500 võitja; 2014 – Äripäeva Rikaste TOP 500 2. koha omanik; 2015 – Äripäeva Rikaste TOP 500 5. koha omanik hinnangulise varade väärtusega 158,9 miljonit eurot. Tema isa on endine korvpallur ja tehnikateadlane Peep Teder, ema oli kunstiajaloolane ja -kriitik Inge Teder. "Loe täismahus: ringkonnakohtu otsus Tederi, Korbi ja Keskerakonna Porto Franco kaasuses". Estonian Public Broadcasting (ERR). Vaadatud 18.03.2024. "Arricano Real Estate plc". Wikipedia (English). Vaadatud 14.01.2021. "Teatmik.ee andmebaas". Vaadatud 13.01.2021. Anastasiya Tido (7. detsember 2019). ""Insight": koostööst Ukraina miljonäriga sai Hillar Tederi õudusunenägu". err.ee. Vahur Koorits (18. juuni 2019). "Savisaare protsess: Keskerakonna asi eraldati, menetlus Hillar Tederi üle lõpetati". delfi.ee. "Riigiprokuratuur esitas Kersti Krachtile ja Hillar Tederile süüdistuse". err.ee. 1. aprill 2022. Anna Põld (12. jaanuar 2021). "ÜLEVAADE ⟩ Korruptsioonikahtlustuse saanud Hillar Teder oli mullu suurim erakondadele annetaja". Hillar Teder